הוועדה המשותפת של ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009, כנסת 25, פרוטוקול מספר 2, 2023-06-26 00:00

חנוך דב מילביצקי: בוקר טוב, תודה לכולם, אנחנו נמצאים בישיבה מיוחדת של הוועדה המשותפת – מה השם?     

נירה לאמעי רכלבסקי: הצעת צו הכללת אמצעי זיהוי ביומטריים ונתוני זיהוי ביומטריים במאגר מידע ובמסמכי זיהוי

נירה לאמעי רכלבסקי:  הוועדה המשותפת לחוקה, פנים ומדע וטכנולוגיה

חנוך דב מילביצקי: כן

חנוך דב מילביצקי:  יש לנו בקשה של משרד הפנים להארכת הצו

חנוך דב מילביצקי:  מגי?     

מרגלית לוי: עורכת הדין לוי מרגלית, היועצת המשפטית לרשות לניהול מאגר ביומטרי

מרגלית לוי:  על פי הוראת השעה, הצו טעון אישור הממשלה, ועדת הכנסת המשותפת והכנסת

מרגלית לוי:  קיבלנו את אישור הממשלה ב-18 ביוני בשבוע שעבר

מרגלית לוי:  אנחנו נדרשים לקבל את אישור הכנסת לצו

מרגלית לוי:  להקריא את הצו?     

חנוך דב מילביצקי: כן

חנוך דב מילביצקי:  ומדוע אתם מבקשים את מה שאתם מבקשים? אשמח לדעת

מרגלית לוי: אוקיי, אקריא רגע

מרגלית לוי:  אני חושבת שנסביר קודם את הצורך ואז אקריא את הצו

עמיר אריהן: עמיר אריהן, ראש הרשות הביומטרית

עמיר אריהן:  הצו המבוקש הוא כפי שהיה גם בדיון הקודם, אנחנו עם חוק משנת 2017 שבו עברנו לפנים בלבד, שבתוך התקופה הזו נבחן היכולת של לעבוד עם פנים בלבד ותיעוד ניתן למי שמוקש פנים בלבד לחמש שנים

עמיר אריהן:  הייתה הוראת שעה שאפשרה לקחת טביעות אצבע ומי שמקבל את התיעוד, יקבל תיעוד לעשר שנים וזה בשל מגבלות המנועים הביומטריים והמערכות שהיו קיימות אז

עמיר אריהן:  המנועים הביומטריים אכן התקדמו מאוד ואנחנו היום בשלבים מתקדמים של מכרז להחלפת המערכת הביומטרית שתתמוך בזה

עמיר אריהן:  עד שזה יתבצע, אנחנו עדיין עם מערכת שלא מסוגלת לעבוד עם פנים בלבד בטווח של מעל חמש שנים

עמיר אריהן:  לכן אנחנו מבקשים את הארכת הוראת השעה על בסיס שבה אנחנו מבקשים שכל מי שטביעות האצבע שלו כבר במאגר לא יימחקו, על מנת שאם מישהו מגיע לחדש, לא ניתן יהיה לזייף את זהותו

עמיר אריהן:  ביקשנו לפני כשנה הארכה של שלוש שנים, קיבלנו הארכה של שנה, בתיאום עם השר, אנחנו מבקשים עכשיו עוד הארכה של שנה מתוך השנתיים על מנת לאפשר גם לוועדת הכנסת את המשך הבקרה

עמיר אריהן:  במקביל אנחנו עובדים במרץ על החלפת המערכת

חנוך דב מילביצקי: הבנתי

נירה לאמעי רכלבסקי: אמרת שנה מתוך השנתיים?     

עמיר אריהן: הצו המבוקש הוא לשנה אחת מתוך השנתיים

נירה לאמעי רכלבסקי: אז אפשר להסביר גם למה מבקשים פחות? בישיבה הקודמת אמרתם - - -      

חנוך דב מילביצקי: כדי לאפשר

חנוך דב מילביצקי:  הם רוצים שכן יהיה על זה

חנוך דב מילביצקי:  דיברתי עם שר הפנים, מצד אחד ברור לחלוטין שלקצר את זה מתחת לעוד שנה זה לא יקרה, אבל יחד עם זאת, גם שר הפנים רואה חשיבות גדולה מאוד בפיקוח שהוועדה הזאת תעשה בעובדה שהרשות תצטרך לבוא לפה ולתת הסברים

חנוך דב מילביצקי:  לכן התבקשנו להאריך את זה בשנה נוספת ולא מעבר לזה

חנוך דב מילביצקי:  למרות שברור לחלוטין, וראוי שנאמר את זה כבר עכשיו, שבעוד שנה - -     

נירה לאמעי רכלבסקי: עדיף שזה ייגמר

חנוך דב מילביצקי: - - זה כנראה לא ייגמר, אבל זה המצב

עמיר אריהן: מדויק

עמיר אריהן:  וההערכה שלנו כפי שהצגנו אז היא לוחות זמנים של שנתיים

עמיר אריהן:  אבל אנחנו בהחלט מכבדים את הבקשה לבצע פיקוח פרלמנטרי ולכן אנחנו בהחלט בעד הבקשה לשנה אחת

מרגלית לוי: אוקיי

מרגלית לוי:  תוקף הצו להארכה בשנה נוספת

מרגלית לוי:  אני מקריאה את טיוטת הצו:         צו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון והוראת שעה) (הארכת תקופת הוראת השעה), התשפ"ג–2023     דהיינו, מ-30 ביוני 2023 עד 30 ביוני 2024

מרגלית לוי:  זו הבקשה של שר הפנים, משה ארבל

חנוך דב מילביצקי: בסדר גמור

חנוך דב מילביצקי:  רועי, בבקשה

רועי פרידמן: רועי פרידמן, ממונה על היישומים הביומטריים

רועי פרידמן:  בנסיבות שאנחנו נמצאים אין מנוס אלא להאריך את הוראת השעה, בשל הסיבות המקצועיות שעמיר פרט פה

רועי פרידמן:  חשוב לי להזכיר שההארכה הזאת היא חוזרת ונשנית, ולכן אני חושב שהפיקוח הפרלמנטרי על התקדמות הפרויקט הוא חשוב כגורם שמפקח על יישום הוראות החוק

רועי פרידמן:  וגם אנחנו בכוונתנו לפקח על היערכות הרשות והתקדמות הפרויקט הספציפי

רועי פרידמן:  ובמקביל, נכון לקדם מחיקה של טביעות האצבע של אלו שמחדשים

רועי פרידמן:  אפרט על כך, זה נהיה טיפה "טריקי": בעצם אדם שבא עכשיו להנפיק דרכון חדש, נוטלים רק את תמונות הפנים שלו למאגר והתיעוד מונפק לעשר שנים

רועי פרידמן:  אדם שבא לחדש תיעוד שפג, הוא מקבל למעשה מקצועית, אותו הרציונל צריך לחול

רועי פרידמן:  אבל הוא צריך אקטיבית לבקש טופס לחתום עליו כדי שימחקו את טביעות האצבע ההיסטוריות שלו מהמאגר

רועי פרידמן:       אנחנו צריכים לשנות את ברירת המחדל כך שברירת המחדל היא מחיקה של טביעות האצבע ההיסטוריות, ורק אם הוא מבקש – להשאיר את טביעות האצבע בעת חידוש

רועי פרידמן:  זה עולה בקנה אחד בצורה טובה יותר עם הנוסח העיקרי של החוק, מקטין את הסיכון וממזער את הפגיעה בפרטיות

רועי פרידמן:  מה גם שמקצועית אין לטובת הנפקת התיעוד אין ערך מוסף בשמירת טביעות האצבע האלה

רועי פרידמן:  לכן זו המלצתי

חנוך דב מילביצקי: עמיר, מה אתם אומרים על זה?     

עמיר אריהן: הנושא עלה מול השר, טביעות אצבע ההיסטוריות הן נמצאות, כמו שרועי אמר, באופן אקטיבי צריך לבקש את המחיקה שלהם

עמיר אריהן:  זאת אומרת שזה לא ניתן כרגע בצורת אופן לא אקטיבית

עמיר אריהן:  הנושא עלה מול השר, השר ביקש חוות דעת נוספות בנושא

עמיר אריהן:  הוא בוחן כרגע את הנושא וכן המשמעויות המשפטיות, ובהתאם לכך הוא ייתן את החלטתו

עמיר אריהן:  בכל מקרה, זה מנותק לחלוטין בעצם מההחלטה היום, כי יכול להיות שזה יהיה כרוך גם בהליכים אחרים משינוי חקיקה ועד שינוי תקנות, וזה מנותק לחלוטין בעצם מהתהליך היום

חנוך דב מילביצקי: רועי, זה מנותק?     

רועי פרידמן: לא הייתי אומר מנותק, הכול קשור בכול, אבל ספציפית, הארכה בשנה היא נדרשת

רועי פרידמן:  נכון יותר לעשות אותה כחבילה שכוללת גם את מחיקת טביעות האצבע של אלו שמחדשים

רועי פרידמן:  שוב, מהטעמים שהזכרתי קודם, לא אחזור עליהם

חנוך דב מילביצקי: בבקשה, נירה

נירה לאמעי רכלבסקי: חשוב לומר שלפני שנה לפי נוהל, הפסיקו להציע לתושבים לתת טביעות אצבע למאגר

נירה לאמעי רכלבסקי:  וגם שרת הפנים השתמשה בסמכותה והאריכה לכולם, גם למי שלא רוצה לתת את טביעות האצבע, את מסמכי הזיהוי לעשר שנים

נירה לאמעי רכלבסקי:  זה בעצם אומר שכל מי שחלה עליו הוראת השעה במקור, לפני המצב של לפני שנה, נאלץ או לתת טביעות אצבע, גם אם הוא לא רצה, אם הוא רצה, קיבל מסמכים לעשר שנים

נירה לאמעי רכלבסקי:  ומי שלא נתן, קיבל מסמכים לחמש שנים

נירה לאמעי רכלבסקי:  נוצר מצב שעם התקדמות ההבנה לגבי טביעות האצבע, ואני אפילו לא יודעת למה, אבל התקבלו החלטות ממשלה שבעצם יוצרות מצבים מעט לא שוויוניים בין האזרחים שנאלצו להוציא דרכון לפני שנה וכאלה שהוציאו דרכון בשנה האחרונה

נירה לאמעי רכלבסקי:  ועכשיו אנחנו מאריכים את הוראת השעה בעוד שנה

נירה לאמעי רכלבסקי:  צריך להבין שכשהוראת השנה פג תוקפה, הממשלה בעצם חוקקה חוק ב-2017 שאומר שהמאגר הביומטרי יהיה תמונות פנים בלבד וטביעות האצבע ימחקו

נירה לאמעי רכלבסקי:  כלומר אז כל מי שיוציא בעוד שנה או שנה וחצי או מתישהו, מצבו יהיה אפילו עוד יותר טוב כי הוא לא יצטרך בכלל לשקול שום דבר

נירה לאמעי רכלבסקי:  אנחנו מאפשרים בשנה הקרובה הימצאות של טביעות אצבע במאגר

נירה לאמעי רכלבסקי:  ולכן כן יש משמעות לזה שאנחנו מאריכים בעוד שנה

נירה לאמעי רכלבסקי:      אני יודעת שלא כל היועצים המשפטיים פה, אבל אני רוצה להציע: כשאני קוראת את סעיף 10א, הסעיף אומר – תושב שתמונות טביעות האצבע שלו הוכללו במאגר הביומטרי, יוכל לבקש את מחיקתן - - - והכול בדרך ובתנאים שקבע השר בתקנות – תקנות שאנחנו אישרנו אגב – היו בידי תושב המבקש מחיקה כאמור, מסמכי זיהוי בתוקף, יהיו מסמכי הזיהוי שבידו בטלים, אלא אם כן מתקיימות נסיבות מיוחדות שקבע השר

נירה לאמעי רכלבסקי:  כשאני קוראת את זה מבחינת לשון חוק, יש איזושהי אפשרות לשר לקבוע שכרגע, עד שהוראת השעה תסתיים, בעזרת ה', בעוד שנה, שנה וחצי, אולי שנתיים, יכול השר לקבוע שמתקיימות נסיבות מיוחדות שבעטיין הוא כן נותן לאנשים האלה, מאשר את הבקשה למחוק את טביעות האצבע ולא מכריח אותם להוציא גם את מסמכי הזיהוי מחדש

נירה לאמעי רכלבסקי:  החוק גובר על התקנות במובן הזה

נירה לאמעי רכלבסקי:  גם כשהשרה העבירה את כל המסמכים לעשר שנים, עדיין נשאר בתקנות סעיף שמתייחס לחמש ועשר, כלומר, יש לפעמים בתקנות סעיפים שצריכים למחוק אותם כי הם כבר לא רלוונטיים, אבל זאת לשון החוק

נירה לאמעי רכלבסקי:  ונשאלת השאלה האם אתם יכולים לבחון את העניין הזה? כי יש בכל זאת משמעות לזה שאנחנו מאריכים עכשיו בעוד שנה את המצב הזה שבו מי שבמקרה הוציא לפני שנתיים דרכון נמצא במצב קצת פחות טוב ממי שהוציא היום והכול כי המדינה שינתה את עמדתה

נירה לאמעי רכלבסקי:  זה נכון שזה לא נוגע לדיון כרגע, ואנחנו כנראה עומדים לאשר את הצו בכל מקרה

נירה לאמעי רכלבסקי:  אבל אני חושבת שזה כן משהו שכדאי שתיקחו לתשומת לב

חנוך דב מילביצקי: נוסיף את זה

חנוך דב מילביצקי:  זה יפה שאת שואלת אותם

חנוך דב מילביצקי:  אשמח לקבל מכם תשובה סדורה לנושא הזה שנירה העלתה

חנוך דב מילביצקי:  כמה זמן אתם צריכים? 30 יום

עמיר אריהן: רוצים על נסיבות מיוחדות

מרגלית לוי: נירה, החוק מאפשר כיום לכל מי שמגיע לבקש את המחיקה שלו

חנוך דב מילביצקי: כן, אבל אף אחד לא עושה את זה

מרגלית לוי: מה שאת מציינת כרגע זה שהנסיבות המיוחדות לא נועדו לכלול את כלל האוכלוסייה שמגיעה

נירה לאמעי רכלבסקי: זה כמו שכולם - - - טביעות אצבע שנים, ונתנו טביעות אצבע כי לא הייתה ברירה, אף אחד לא רצה להוציא מסמך לחמש שנים

נירה לאמעי רכלבסקי:  ידענו מראש שזה יהיה אמצעי לחץ על אנשים שאין להם זמן וכסף ומשאבים, אנשים אולי יותר - - -     

אופיר בן שלום: ממש לא

אופיר בן שלום:  לא מדובר באמצעים

אופיר בן שלום:  ממש לא

נירה לאמעי רכלבסקי: אתם חשבתם לא, אבל חברי הכנסת אמרו לכם שהאדם מן הישוב שיבוא - - -     

עמיר אריהן: לא רק שזה לא היה אמצעי לחץ, אלא מהרגע שהיה אפשר להתחיל לתת תיעוד לעשר שנים, אז הוא ניתן לעשר שנים, גם אפילו שעוד אין לנו מערכת והיא רק בתיאוריה

עמיר אריהן:  זאת אומרת, אני עם כל הכבוד, לדעתי זו עמדתך האישית

נירה לאמעי רכלבסקי: - - - אומרים לך, אתה רוצה לחמש או לעשר, אם תיתן טביעות אצבע, הוא לא - - -     

עמיר אריהן: זה לא נועד כאמצעי לחץ

עמיר אריהן:  אני לא מקבל את האמירה שלך שזה נועד כאמצעי לחץ

חנוך דב מילביצקי: אז בוא נמחק את האמירה של אמצעי לחץ

חנוך דב מילביצקי:  השאלה היא אחרת: מתי אתם תגבשו את עמדתכם לגבי הנושא של מחיקה אוטומטית כברירת מחדל של כל אלו שבאים לחדש?     

עמיר אריהן: כמו שציינתי קודם, זה הובא בפני השר, זה נתון אצלו

עמיר אריהן:  אני מעריך שהשר יישב על זה בקרוב, הוא קיבל גם חוות דעת

עמיר אריהן:  צריכים גם לבחון את המשמעויות המשפטיות, מה שנירה אמרה, אחד הדברים, יש עמדה שלנו, יש עמדה של משרד המשפטים שבוחנת כרגע האם נדרש משהו אקטיבי למחיקה

עמיר אריהן:  בואו נזכור, המחיקה היא אפשרית, אבל אני מסכים איתך שכברירת מחדל, אנשים לא באים ומוחקים

עמיר אריהן:  מבצעי לשון החוק זה אנחנו, וזה חשוב להבהיר וגם בגלל זה אני מנתק את זה מהדיון, אנחנו לצורך העניין לא זקוקים או מאפשרים או אין לנו שום בעיה שמי שהגיע יכול למחוק בשביל המטרה הראשית של המאגר שהיא לוודא שלכל תושב תהיה זהות אחת ואחת בלבד

עמיר אריהן:  מעבר לזה, אלה דברים שהם לא בסמכותי כרגע לענות עליהם

עמיר אריהן:  ובכל מקרה, אני - - -     

חנוך דב מילביצקי: אוקיי, מה שאנחנו נעשה זה שאנחנו מיד עם פתיחת המושב הבא נקבע דיון נוסף בנושא הזה ספציפית, אוקיי? ונשמח מאוד שתבואו ערוכים וסדורים עם עמדה ונימוקים, בסדר רועי?     

רועי פרידמן: אם אפשר תוספת קטנה: כפי שצוין, בעבר גובשה עמדה שבאה להיטיב עם התושב

רועי פרידמן:  בהתחלה אנשים שבחרו שלא לאפשר את שמירת טביעות האצבע שלהם במאגר, נתנו להם את האופציה לקבל תיעוד לחמש שנים

רועי פרידמן:  עכשיו מוכר להיטיב עם התושב בכך שמונפק דרכון לעשר שנים, כלומר, לכולנו בעצם שנותנים רק את הפנים

רועי פרידמן:  אני חושב שזה עולה בקנה אחד עם המדיניות שהייתה עד עכשיו

רועי פרידמן:  איפה שניתן להיטיב עם התושב, אז אנחנו הממשלה, ראוי שניטיב עם התושב

חנוך דב מילביצקי: בסדר גמור

מרגלית לוי: הנושא נמצא בתהליך התדיינות מול משרד המשפטים בכל מיני סוגיות שנוגעות לנושא המחיקה, לרבות מה שהציגה נירה

מרגלית לוי:  ואני מניחה שבתחילת המושב הבא בדיון הזה, כנראה שכבר נהיה מגובשים עם זה

חנוך דב מילביצקי: אוקיי

חנוך דב מילביצקי:  ביטחון פנים?     

רועי הראל: המשרד לביטחון לאומי, רועי הראל, באופן עקרוני אנחנו תומכים בהארכת הוראת השעה

רועי הראל:  המשטרה גם ביקשה להציג עמדה ואת הצרכים שלהם בסוגיה

חנוך דב מילביצקי: אוקיי

ליאורה סולטן: עורכת הדין ליאורה סולטן יעבץ, חטיבת החקירות

ליאורה סולטן:  כעיקרון הגשנו בקשה מסודרת עם עמדה מסודרת מדוע אנחנו סבורים שאין מקום למחוק את המאגר ולא להוציא את טביעות אצבע מתוך המאגר, בשל מספר צרכים ודרישות שהם חשובות מאוד לעולם החקירה שלנו וגם לעולם של אר"ן, שזה כל מה שקשור לאירוע רב נפגעים, נעדרים, אלמונים והתחזות

ליאורה סולטן:  יש לנו הכול מפורט ומאורגן

ליאורה סולטן:  חבריי מכירים את זה כמובן, מכירים את העמדה שלנו, אנחנו נמצאים במשא ומתן ובשיח מזה זמן רב

ליאורה סולטן:  אנחנו צריכים לחדש אותו ולראות איך אנחנו מתקדמים מהפן הזה

ליאורה סולטן:  ברור לי שצריך תיקון חקיקה, אנחנו כמובן ערים לכך, ולכן התמיכה שלנו מעבר לכך שאנחנו מבחינתנו שמחים על כך שיש לנו את ההארכה הזו, בזמן הזה ננסה לייעל את הזמן לטובת העמדה שלנו והעלאת הצורך שהוא באמת צורך ממשי מאוד לטובת אזרחי מדינת ישראל

חנוך דב מילביצקי: אתם בעצם מדברים על צורך שנוגד כרגע את מה שאומר החוק

ליאורה סולטן: נכון

חנוך דב מילביצקי: ולכן יש לכם – ואת זה אני אומר בצורה הכי גלויה – עד הדיון הבא שנכנס פה, לבוא ולהסביר את הצורך, לבוא ולהסביר למה לא נעשה שום דבר מצדכם בנושא של תיקון חקיקה עד עכשיו בנושא הזה, ולהציע את תיקוני החקיקה הנדרשים

חנוך דב מילביצקי:  בלי הדבר הזה, ובלי להראות שבאמת המאגר הזה רלוונטי אליכם ואתם משתמשים בו, אתם צריכים בשביל זה לעשות תקנות שגם לא עשיתם

חנוך דב מילביצקי:  אני אומר לך בצורה הכי גלויה: היה לי מאוד קשה להתייחס לדברים האלה שאת אומרת, בסדר?     

ליאורה סולטן: בסדר גמור אדוני

ליאורה סולטן:  לא הכול קל, ומאתגר

ליאורה סולטן:  אנחנו כבר היום הגענו עם כל הגורמים המקצועיים הרלוונטיים על מנת להציג בפני הוועדה את הצרכים שלנו

ליאורה סולטן:  אבל אנחנו כמובן מבחינתנו אין שום בעיה שזה יהיה בדיון הבא כאשר ייפתח המושב כפי שאדוני אמר

ליאורה סולטן:  מבחינתנו הדברים ברורים, ואנחנו בהחלט נציגם

נירה לאמעי רכלבסקי: אם אוכל להסביר את הנקודה הזאת: כשהוועדה חוקקה את החוק, קבענו בעצם שכל מי שרוצה להשתמש במאגר, כל הגופים, יביאו ביחד, יגישו ביחד תקנות, כך שהוועדה תוכל לאשר את השימושים כשיש לפניה תמונה רחבה – איך המשטרה משתמשת, איך השב"כ, איך המוסד, כולם

נירה לאמעי רכלבסקי:  בעצם אני מבינה שהמצב הוא שהגופים הביטחוניים לא יכולים להגיש את הבקשה שלהם בגלל שהמשטרה לא הגישה את שלה

נירה לאמעי רכלבסקי:  לאורך השנים פנו אלי כמה פעמים אם ניתן לשנות ואמרתי להם: חבר'ה, אפשר לשנות, אבל אתם צריכים להגיש תיקון חקיקה

נירה לאמעי רכלבסקי:  הסעיף כרגע אומר - - -     

מור חלפון: אנחנו לא מכירים מצב כזה, אנחנו מכירים - - -     

נירה לאמעי רכלבסקי: זה החוק שכתוב

מור חלפון: לא, אנחנו לא מכירים מצב שגופים אחרים לא יכולים לקדם את הצרכים שלהם בגלל המשטרה, אנחנו גם מכירים שורת תקנות שעברה - - -     

נירה לאמעי רכלבסקי: כי החוק אומר את זה, כי החוק אומר שכל התקנות יובאו ביחד

מרגלית לוי: סעיף 40 לחוק

נירה לאמעי רכלבסקי: כן

מור חלפון: אנחנו גם מכירים טיוטת תקנות שעברה לרשות שאנחנו הצענו ורצינו לקדם ונתקעה כרגע

מור חלפון:  אנחנו לא מנסים פה, ובטח לא בישיבה הזאת לפתור עכשיו את הבעיות שיש לנו בעשר השנים האחרונות, אבל אנחנו כן אומרים שיש לנו צורך ממשי בקיומו של המאגר

מור חלפון:  אנחנו מבינים שיש לנו עבודה רצינית לעשות על זה ואנחנו גם נעשה אותה

נירה לאמעי רכלבסקי: אבל אתם מבינים שמה שיעמוד זה איך הסתדרתם עכשיו עשר שנים בלעדיו

מור חלפון: אנחנו גם נגיד שבמקרים מסוימים לא הסתדרנו

מור חלפון:  במקרים מסוים לא הסתדרנו

מור חלפון:  במקרים מסוימים אנחנו באמת נמצאים בפני שוקת שבורה

חנוך דב מילביצקי: תראי, בסוף כולנו מדינת ישראל

חנוך דב מילביצקי:  ואני האחרון שימנע מהמשטרה משהו, אבל - - -     

רועי הראל: אדוני היושב-ראש, אני חייב להעיר הערה: בנושא הזה של האמצעים הביומטריים, כמו שאמרו כאן נציגי המשטרה, עבודה על התקנות נעשתה ונעשית ומטבע הדברים היא גם מורכבת

רועי הראל:  ומאוד יכול להיות שהצרכים שהמשטרה תדע לדייק אותם במאגר שנמצא היום ברשות הביומטרית, הצרכים האלה יזדקקו ויהיו יותר ברורים גם ברגע שייעשה שימוש במאגר הזה

רועי הראל:  לגבי תיקון חקיקה ודברים כאלה – ככל שאתם שמים לב, המציאות משתנה לנגד עניינו ואמצעים שלא חשבנו שנשתמש בהם לפני חמש שנים, היום לא ברור איך המשטרה לא מקבלת אותם ולא משתמשת בהם, וככל שעובר הזמן, אנחנו מנסים לצייד את המשטרה ושאר גופי הביטחון והאכיפה באמצעים נדרשים

רועי הראל:  לפני שנה לא האמנו שנצטרך מצלמות ביומטריות, והיום שרי הממשלה מבינים שלא ייתכן שלמשטרה לא יהיה את אמצעים האלה ועוד אמצעים כאלה ואחרים

רועי הראל:  ההתמודדויות שונות

רועי הראל:  לפני חמש שנים דיברנו עם רשות התעופה האזרחית על רחפנים, אף אחד לא הבין איפה אנחנו מרחפים, והיום אנחנו כבר עם כמה צעדים מאחורי מי שמולו אנחנו מתמודדים

רועי הראל:       נעבוד על התקנות, הם יקודמו, ומאוד יכול להיות שבמעלה הדרך נבין בדיוק את הצרכים ונדע מה השימושים

רועי הראל:  ולא מן הנמנע שמה שהיה ברור לפני חמש-שש שנים שמאגר צריך להימחק, ייתכן ונצליח להראות שיש בו צורך כזה או אחר, אולי בתנאים, אולי לא כולו, אבל הוא בעל חשיבות ובעל שימוש

רועי הראל:  נעבוד על זה ונקווה שנצליח לשכנע את השרים הרלוונטיים ואת הכנסת בצורך הזה

רועי הראל:  לכן מבחינתנו חשוב שהוראת השעה מוארכת

רועי הראל:  אנחנו נעשה כל שבאפשרותנו, ושוב, מה שאנחנו לא צריכים, לא נבקש – זאת אמירה מראש

רועי הראל:  ככל שנצטרך אז נבקש

חנוך דב מילביצקי: אני רק מבהיר שוב: אני אצפה לקבל מכם בדיון הבא הסבר לצורך ודבר שני – סקירה של המצב המשפטי, מדוע אתם צריכים את זה לנוכח הוראות החוק

חנוך דב מילביצקי:  למרות העובדה שאתם יכולים לבקש את זה באופן פרטני גם מבית משפט במקרים מסוימים וכן הלאה

נירה לאמעי רכלבסקי: בחוק אתם יכולים, רק צריך להביא תקנות

נירה לאמעי רכלבסקי:  כרגע - - -     

דפנה יפרח: אנחנו לא יכולים לבקש מבית משפט כיוון שלא נכתבו תקנות

חנוך דב מילביצקי: אבל מי כותב את התקנות?     

נירה לאמעי רכלבסקי: נכון, התקנות הם לפתחכם, אתם צריכים לתקן את התקנות

רועי הראל: התקנות הם בעבודה משותפת, הם לא תלויות רק בגורם אחד

נירה לאמעי רכלבסקי: רק, נבהיר את המצב: אתם אמרתם - - -     

חנוך דב מילביצקי: עמיר, אתה תוקע לנו את התקנות?         

מרגלית לוי: יש שיח בתוך המשטרה שעוד לא התגבש לידי עמדה מסודרת בעניין של התקנת התקנות, שבעצם התקנות שהם רוצים להתקין, הם רוצים לכלול בתוך התקנות גם את הדרישה לעשות שימושים בתמונות טביעות האצבע

מרגלית לוי:  והבהרתי לא פעם שמדובר בחקיקה משנת 2017 וכדי להכניס את זה כחלק מדרישות שלהם בתקנות, זה מצריך תיקון חקיקה ולא ניתן לתקן את התקנות בפלטפורמה המשפטית שאליה הם מכוונים

מרגלית לוי:  לכן התקנות צריכות להיות רק על בסיס תמונות פנים בלבד

מרגלית לוי:  זה העניין

נירה לאמעי רכלבסקי: צריך לזכור שכן יש סעיף בחוק שמאפשר בכל חקירת פשע ואפילו יש תוספת שמאפשרת בעבירות עוון מסוימות, שקצין ממונה יכול לבקש מבית משפט – זה שונה משלום למחוזי ב-2017 – טביעות אצבע, השוואת טביעות אצבע מזירת פשע

נירה לאמעי רכלבסקי:  זה כתוב

דפנה יפרח: נכון לעכשיו, אנחנו לא יכולים לקבל את זה, אני יכולה להגיד - - -     

נירה לאמעי רכלבסקי: - - -כי אין - - - לתקנות

דפנה יפרח: אנחנו נמצאים פה בטיעון מעגלי

רועי הראל: את המשך העבודה על התקנות נמשיך בתוך גורמי הממשלה, ובדיון הבא שאדוני היושב-ראש יקבע, נשתדל להביא בשורות והתקדמות גם בנושא הזה

חנוך דב מילביצקי: אני בטוח שתצליחו

רועי הראל: אנחנו מתחייבים לעשות כל מה שאפשר כדי שזה יקרה

חנוך דב מילביצקי: אוקיי, מי עוד? צבי דביר, בבקשה

צבי דביר: צוהריים טובים ותודה רבה באמת על הדיון

צבי דביר:  איכשהו שוב אנחנו מגיעים לדיונים על הארכת הוראת השעה ברגע האחרון וזה קצת חבל, בעיקר בגלל שידענו שהוראת השעה הולכת לפוג כבר לפני 13 חודשים

צבי דביר:  הייתי מצפה מהשר, למרות שהוא רק נכנס, כן טיפה להקדים את הזמנים ולא לדחות את הכול לרגע האחרון, לשבוע האחרון שנשאר להוראת השעה

צבי דביר:      אתייחס לארבעה דברים ואחר כך אתן לאלדד פה להתייחס קצת לפצצה שכרגע הוטלה על ידי המשטרה שפתאום הם רוצים להפוך את סדרי העולם

צבי דביר:  קודם כל אתייחס לנושאים שעל הפרק: ראשית, אני רוצה להסיר פה הטעיה, עמיר בעצם אמר שצריך את טביעות האצבע במאגר לצורך זיהוי של מי שמחדש תיעוד

צבי דביר:  לגבי מי שמחדש תיעוד, מה שאנחנו עושים זה בעצם בדיקה כאילו בטח הבן אדם שנותן תיעוד מגיע עם התיעוד הקיים שבו יש את נתוני טביעות האצבע שלו – בשביל זה לא צריך שום מאגר

צבי דביר:  אתה בא עם התעודה שלך, התעודה הזו, כל הפואנטה שלה, כל המשמעות שלה זה שלא ניתן לזייף אותה והיא מאפשרת אימות מאוד בטוח של הבן אדם

צבי דביר:  וברגע שאתה מגיע עם התעודה, אתה יכול לחדש תעודה, בלי שום מאגר, בלי שום כלום, אפילו עם העמדה, אפילו אם באותו רגע כל האינטרנט קרס ולא ניתן להתחבר למאגר הביומטרי

צבי דביר:  הטיעון שצריך לשמור את טביעות האצבע במאגר בגלל חידושים אחרי חמש שנים, זה טיעון שהוא פשוט לא מחזיק מים וגם כן מנוגד לטכנולוגיה שבה המאגר עובד, התיעוד הביומטרי הזה

צבי דביר:       לפני 13 חודשים ההחלטה להאריך את הוראת השעה רק בשנה, שנה וחדש, הייתה מכיוון שעמיר אריהן הופיע באותו דיון ואמר שהמכרז עתיד להתפרסם לקראת סוף שנת 2022, זאת אומרת שביוני 2023, יהיה לנו כבר זוכה במכרז ונוכל לקבל דיווח מעודכן של מה, מתי צפויה המערכת החדשה לפעול

צבי דביר:  אז כמובן שאנחנו לא נמצאים שם

צבי דביר:  עד כמה שאני יודע, האמת היא שאני אפילו לא יודע אם המכרז התפרסם, אבל אני יודע שלא נבחר עדיין שום דבר

צבי דביר:  ועל זה כמובן אני מניח שאולי נשמע עדכונים על זה

צבי דביר:  אזכיר שהמכרז הקודם שנכתב בשביל לבנות בעצם את המערכת מגן, זה מכרז שכבר אז כשהוא פורסם, היה ידוע שהמערכת אמורה לתמוך גם באפשרות של ביומטריה של רק תמונות פנים

צבי דביר:  זה היה ידוע, זה היה אפילו בגדול בתכולה של המכרז

צבי דביר:  אבל החברה שזכתה במכרז, היא חברה שלא היה לה מספיק ניסיון בנושא, חברת קוגנט, עכשיו היא שייכת ל- - - אם אני לא טועה, והיא נתנה בעצם פתרון שככל הנראה הסתבר בדיעבד שהוא לא מספיק טוב

צבי דביר:  כי אחרת אם הוא היה מספיק טוב, כנראה לא היה צריך לצאת מכרז חדש

צבי דביר:  המכרז הוא לעשר שנים אבל יש אפשרות להמשיך איתו, הרי לא כל עשר שנים אתה מחליף את כל מערכת המחשוב של הממשלה

צבי דביר:       דובר כאן על זה שלכאורה אנחנו חייבים להאריך את הוראת השעה כי אחרת סוף העולם יגיע

צבי דביר:  אני דווקא אגיד כאן עמדה שבאופן מפתיע שהיא לא לגמרי תואמת לכך: אם הוראת השעה  תסתיים, אז מה שיקרה זה שבעצם הרשות הביומטרית תצטרך לשים מישהו שילחץ 5

צבי דביר: 8 מיליון פעם על מקש ה-delete וימחק את כל הרשומות של טביעות האצבע

צבי דביר:  אני בטוח שהרשות הביומטרית עם כל כוח האדם האיכותי שיש בה, תוכל לעשות את זה בצורה ממוכנת, לכתוב תוכנה שתמחק את טביעת האצבע

צבי דביר:  מהבחינה הטכנולוגית, זאת לא בעיה

צבי דביר:  יחד עם זאת, אני מבין שלרשות יש בעיות טכניות כאלה ואחרות, זה כמובן לא מפתיע אותי מכיוון שאני עוקב אחרי מעללי הרשות כבר יותר מעשור

צבי דביר:  לכן מן הסתם הוועדה בסוף תצביע בשביל להאריך את הוראת השעה בתקופה כזאת או אחרת

צבי דביר:  אבל אם אנחנו עושים את זה, אנחנו צריכים לדרוש שהשרות לתושב יהיה בצורה אידאלית כאילו הוראת השעה הסתיימה

צבי דביר:  במקרה הזה זה נוגע בשני דברים שאחד מהם דורש שינוי חקיקה והשני לא, וזה שדורש שינוי חקיקה, אני רוצה שהוועדה תשים לב לזה לקראת הדיונים הבאים, בעיקר שהצעת החוק שעכשיו על השולחן, יש הצעת חוק לתיקון החוק הביומטרי

צבי דביר:  וזה מדובר על - - -     

נירה לאמעי רכלבסקי: זה בינתיים תזכיר

צבי דביר: תזכיר, כן

צבי דביר:  אבל אני מניח שזה יגיע עוד מעט

צבי דביר:  זה מופיע בנייר עמדה שרשמנו

צבי דביר:      הדבר הראשון הוא בסעיף 5א, כרגע כבר אפשר לתקן את כל הסעיף ובעצם, כרגע הדיפרנציאציה בין תעודות בעלות תוקף מקוצר ותוקף ארוך בוטלה, ולכן אפשר כבר שיהיה רשום הוראות כמו בכל דין אחר שהתוקף - - -      

נירה לאמעי רכלבסקי: סליחה, אתה מתייחס לסעיף 5א לחוק?     

צבי דביר: כן

נירה לאמעי רכלבסקי: ומה אתה אומר לגביו?     

צבי דביר: 5א רבתי, יש קודם כל את - - -     

נירה לאמעי רכלבסקי: זה סעיף שהוא כבר לא רלוונטי, כי זה סעיף שאומר שתוקפו של - - -     

צבי דביר: לא, אבל יש את הוראת הקבע והוראת השעה

צבי דביר:  בהוראת הקבע אפשר כבר לבדל את הדיפרנציאציה, הורדת את הוראת השעה בנושא הזה, שלא יהיה בכלל איזושהי עילה

נירה לאמעי רכלבסקי: יש צו של השר - - - לעשר שנים

צבי דביר: נכון

צבי דביר:  הצו בעצם הופך את הסעיף הזה ללא רלוונטי

צבי דביר:  אז אם כבר מתקנים אז אפשר לתקן את זה

צבי דביר:  אבל הנקודה המשמעותית היא שאם אני בן אדם שמגיע עכשיו או אם אני קיבלתי בעבר תעודה בעל תוקף קצר כיוון שלא נתתי את טביעות האצבע שלי, עכשיו לפי המתודולוגיה הנוכחית, כבר אפשר היה לתת תעודה של עשר שנים

צבי דביר:  ממה שכרגע זה דורש זה שכל בן אדם שקיבל תעודה בעלת תוקף מקוצר, צריך להגיע ללשכה ולעשות הליך הנפקה מלא מהתחלה, מינוס ההליך של התשאול, כי אפשר לזהות אותו, אבל זה הליך ארוך וכמובן מוסיף הרבה מאוד עומס על הלשכות, על כל האנשים שצריכים להגיע במקום אחרי עשר שנים, אחרי חמש שנים

צבי דביר:  ואת הדבר הזה אפשר לתקן באמצעות התיקון לחוק

צבי דביר:  זה באמת בעיה שהחוק כרגע לא מתייחס למצב הזה, בשביל בעצם לאפשר לאנשים כאלה, כמו שאני מחדש רישיון נהיגה, אז אני מבקש בקשה והרישיון מגיע בדואר רשום וכדומה

צבי דביר:  אותו דבר אפשר גם פה לעשות איזשהו תיקון שיקל על האנשים ויאריך להם לכאורה בדיעבד את תוקף התיעוד שלהם, ככה שבעצם יפטור אותם מהעונש, מהקושי שהוראת השעה גרמה

צבי דביר:  זה כאמור דורש חקיקה, לפחות להבנתי

צבי דביר:  וכאשר הוועדה תתכנס בדיון לתיקון החוק, לדעתי כדאי שזה יהיה על השולחן

צבי דביר:      התיקון השני שצריך מבחינת השיפור לאזרח, הוא בדיוק הנושא של בן אדם שביקש את מחיקת טביעת האצבע שלו

צבי דביר:  כפי שהציע רועי פרידמן הממונה על היישומים הביומטריים, כל בן אדם שכרגע מגיע לבקש תיעוד, אוטומטית צריך להיות רשום שכאילו לכאורה אוטומטית הוא מבקש את מחיקת טביעות האצבע

צבי דביר:  אין שום סיבה להמשיך לשמור אותם

צבי דביר:  השאלה היא: אם יש לי עכשיו תיעוד של עשר שנים, אין שום סיבה שאם אני עכשיו אבקש את מחיקת טביעת האצבע, התיעוד שלי הוא עדיין תיעוד תקף

צבי דביר:  אין סיבה פתאום לבטל אותו ולהנפיק אותו מחדש

צבי דביר:  זה שוב עומס מיותר על הלשכות

צבי דביר:  גם פה זה נושא שאפשר כמובן לעשות תיקון חקיקה, אבל במקרה הזה יש לשר אפשרות להוציא צו לפי סעיף 10א(ד), שמגדיר נסיבות מיוחדות בהן בקשה למחיקת טביעות אצבע היא לא דורשת הוצאת תיעוד חדש

צבי דביר:  הנסיבות המיוחדות של תום הוראת השעה או שכבר התקבלה ההחלטה שטביעות אצבע לא ישמרו עוד, אז השר יכול לבקש להוציא צו שמכיר בקשות כאלה כנסיבות מיוחדות שלא יצטרך לעשות באמצעותן תיעוד מחדש

צבי דביר:  זה פשוט יחסוך את הצורך ללכת ולעשות הרכשה חוזרת בלשכה

צבי דביר:  התעודה הזו זו עדיין אותה תעודה

צבי דביר:  התעודה לא משתנה חוץ מהמחיקה של אלמנט במאגר הביומטרי

צבי דביר:  אלה הנקודות שרציתי לדבר עליהן בנושא שעל הפרק

צבי דביר:  ואעביר את המיקרופון לאלדד שידבר על הפצצה שהמשטרה נתנה לנו כרגע בנושא שהם רוצים לעשות שימוש במאגר לצרכים משטרתיים

אלדד בן גיורא: שלום לכולם, שמי אלדד בן גיורא, עורך דין מטעם התנועה לזכויות דיגיטליות

אלדד בן גיורא:  הוזכר כאן שיש מסמך עמדה של המשטרה שהוגש, אנחנו לא יודעים לאן הוא הוגש ולמי

נירה לאמעי רכלבסקי: זה פנים ממשלתי אני מקווה

אלדד בן גיורא: אולי אפשר - - - בעיקרון טביעות האצבע הן חיוניות והמשטרה צריכה להשתמש בהן, אבל עד עכשיו ממה שאני מבין, לא קידמו את התקנות לשימוש במאגר מזה כבר עשור

אלדד בן גיורא:  יכול מאוד להיות שקורה פה משהו שהוא דווקא הפוך, כברירת מחדל יש פה איזשהו איסוף של טביעות אצבע שהמשטרה חושבת שהיא תוכל לעשות בו שימוש

אלדד בן גיורא:  למשטרה כבר יש מאגר כזה, יש לה מאגר עם טביעות אצבע

אלדד בן גיורא:  כך שזה נדמה שכאילו יש כאן הרחבה של השימוש ועל פי סמכות שניתנה להם בחוק

אלדד בן גיורא:  ואם הם כבר מגיעים בדיון הבא עם עמדה מסודרת יותר כפי שביקשו כאן, אז אולי נוכל למצוא איזושהי התייחסות לעניין הזה

אלדד בן גיורא:  בחוק יש לכם סמכות גם לפנות - - -     

מור חלפון: לא ביקשנו מעבר למה שכתוב בחוק פה

מור חלפון:  החוק בא וקובע באיזה מקרים אנחנו יכולים לפנות למאגר

אלדד בן גיורא: במקרה שיש - - -     

מור חלפון: נכון

מור חלפון:  אנחנו לא מבקשים להרחיב את מה שניתן לנו כבר במסגרת החוק

מור חלפון:  אם נדרשת הבהרה, אז אנחנו נגיד את זה שוב: אנחנו לא מבקשים להרחיב את מה שממילא כבר קבוע בחוק

אלדד בן גיורא: אבל לא קידמתם תקנות בעניין הזה כבר עשור

נירה לאמעי רכלבסקי: החוק מ-2017 שינה את התמונה

מור חלפון: אבל חשוב להבהיר, לא מדובר בניסיון להרחיב את מאגר המשטרה

מור חלפון:  אלה שני מאגרים שונים, מכירים בעובדה, לא מבקשים להרחיב - - -     

אלדד בן גיורא: אדייק: זאת הרחבת השימוש

אלדד בן גיורא:  לא חושב שאמרתי להרחיב את מאגר המשטרה, אלא הרחבה של השימוש במאגרים על ידי המשטרה

מור חלפון: בהתאם למה שנקבע בחוק

ליאורה סולטן: בדיוק

ליאורה סולטן:  וגם הסברנו את עניין התקנות - - - ואנחנו רוצים לקדם את זה

אלדד בן גיורא: אז אולי תוכלו לחזור עם תשובה, עם עמדה קצת יותר מדויקת – איך זה בעצם עומד עם הסמכויות שניתנו למשטרה בחוק?      

חנוך דב מילביצקי: את כל הדברים האלה אנחנו נוכל לדון בדיון הייעודי שיהיה בתחילת המושב הבא עלינו לטובה בעזרת ה'

חנוך דב מילביצקי:  עוד מישהו או משהו לגבי ההארכה הספציפית?     

צבי דביר: אני רוצה בנושא הזה עוד להגיד שהמשטרה הציגה לפני שנתיים-שלוש את העמדה שלה שנכללה בדוח הממונה על היישומים הביומטריים בחוות דעת שלו שאין לה צורך בטביעות אצבע כי רוב האנשים לא משאירים טביעות אצבע במרחב הציבורי, ולפושעים טביעות אצבע כבר נמצאות ממילא במאגר המשטרתי, פושעים או מעוכבים או כל בן אדם שנתקל במשטרה

צבי דביר:  לכן זה מאוד מעניין השינוי הזה בעמדה, בעיקר כאשר כל הזמן המשטרה אמרה: אין לנו כאן צורך, אנחנו לא אלה שדוחפים טביעות אצבע, אז פתאום יצא המרצע מן השק

חנוך דב מילביצקי: בסדר, אבל כרגע אנחנו לא דנים בצורך הזה של המשטרה

חנוך דב מילביצקי:  כרגע אנחנו דנים - - -         

מור חלפון: כבוד היושב-ראש, אני רוצה להדגיש שעמדת המשטרה הייתה גם בתיקון החוק ב-2017, ומאז ותמיד שטביעות האצבע הם מאגר משמעותי מאוד למשטרה

מור חלפון:  אני לא מכירה עמדה כפי שהציג פה חברי, ואני מבקשת לדייק ולומר שלאורך כל השנים המשטרה הייתה איתנה בעמדתה לערכיות המאגר

חנוך דב מילביצקי: כך צוין

חנוך דב מילביצקי:  בסדר גמור

חנוך דב מילביצקי:  עוד מישהו?     

נדב גולני: עורך דין נדב גולני ממשרד המשפטים, רק אציין שאנחנו תומכים בהארכת הוראת השעה ואין לי התייחסות משפטיות מעבר לכך

חנוך דב מילביצקי: מצוין

חנוך דב מילביצקי:  אז אנחנו נעבור להצבעה

חנוך דב מילביצקי:  צריך להקריא את זה שוב או שהקריאו כבר וזה בסדר?     

נירה לאמעי רכלבסקי: הנוסח שהוקרא ומונח גם לפנינו

חנוך דב מילביצקי: הצבעה בנוסח שהוקרא, מי בעד? מי נגד? מי נמנע? חבר הכנסת סימון, אתה מצטרף להצבעה? אוקיי, לבקשתו של חבר הכנסת מושיאשוילי, אנחנו עכשיו מצביעים על נוסח ההארכה שהוקראה קודם, הארכת התקנות – מי בעד?             

חנוך דב מילביצקי: אושר

חנוך דב מילביצקי: שניים בעד

חנוך דב מילביצקי:  נגד – אין, מי נמנע – אין

חנוך דב מילביצקי:  הצו הוארך

חנוך דב מילביצקי:  יעלה למליאת הכנסת בעזרת ה' היום

חנוך דב מילביצקי:  ואני מניח שגם יאושר, נשלח לכם הודעה, נתאם מועד לדיון בתחילת המושב הבא, שבו אנחנו נדבר על כל נושא המחיקה האוטומטית, כן או לא, שימוש משטרה כן או לא, וכן הלאה

חנוך דב מילביצקי:  עוד משהו גברתי היועצת המשפטית? 
     

נירה לאמעי רכלבסקי: לא

חנוך דב מילביצקי: תודה רבה על זמנכם